Penyelaras Khas Pertubuhan Bangsa-Bangsa Bersatu untuk Proses Damai Timur Tengah

Penyelaras Khas Pertubuhan Bangsa-Bangsa Bersatu untuk Proses Damai Timur Tengah (, ) merupakan wakil bagi Setiausaha Agung Pertubuhan Bangsa-bangsa Bersatu (PBB) dan mengetuai sistem PBB dalam usaha politik dan diplomasi berkaitan proses damai, termasuk Kuartet Timur Tengah.

Selain untuk proses damai Timur Tengah, PBB turut mempunyai Penyelaras Khas dan Duta Khas ke wilayah atau negara lain, antaranya Lubnan, Tasik Besar Afrika, Tanduk Afrika, Syria dan Yaman. PBB juga mempunyai sebuah agensi yang berfungsi di wilayah Palestin dan sekitarnya yang dinamakan Agensi Bantuan dan Kerja untuk Penduduk Pelarian Palestin di Timur Dekat Pertubuhan Bangsa-Bangsa Bersatu (UNRWA).

Peranan 
Ditubuhkan pada Jun 1994 selepas Perjanjian Oslo ditandatangani, ia berusaha untuk memudahkan proses peralihan dan mendakwa bertanggungjawab terhadap keperluan rakyat Palestin. Ia juga berperanan memantau kerja-kerja pembangunan dan kemanusiaan yang dijalankan agensi dan program PBB di wilayah terjajah Palestin, dalam usaha menyokong Pihak Berkuasa Palestin dan rakyat Palestin.

Penjawat

Tidak diiktiraf oleh penguasa Palestin 
Penyelaras Khas, Nickolay Mladenov tidak diiktiraf lagi oleh Pihak Berkuasa Palestin yang ditadbir Pertubuhan Pembebasan Palestin (PLO) berkuat kuasa pada 2018 atas sebab beliau telah melampaui peranan dengan mendapatkan perjanjian antara Israel dan Hamas. Mladenov didakwa ‘melampaui peranan beliau’ dengan mendapatkan perjanjian antara Israel dan lawan kerajaan Palestin iaitu Hamas, yang mengawal Gaza, yang mana tindakannya menjejaskan 'keselamatan Palestin dan penyatuan rakyat'.

Mladenov bersama negara Mesir dalam usaha mendapatkan perjanjian damai jangka panjang antara Hamas dan negara Yahudi itu, tanpa memasukkan kerajaan Palestin pimpinan Mahmoud Abbas dalam rundingan tidak langsung berkenaan.

Rundingan itu terhenti, sebahagiannya disebabkan tekanan daripada Presiden Palestin, Mahmoud Abbas, tetapi pada 9 Oktober 2018, satu perjanjian kecil dibantu PBB, dicapai supaya Qatar membiayai penghantaran minyak yang amat diperlukan ke Gaza selama enam bulan. Kerajaan Mahmpud Abbas tidak terbabit dalam perjanjian itu dan strategi Mladenov menaikkan kemarahan ahli politik Palestin.

Lihat juga 

 Liga Arab
 Duta Khas Perdana Menteri Malaysia ke Timur Tengah

Rujukan

Pautan luar 

 Laman sesawang rasmi

Konflik Arab-Israel
Sekretariat Pertubuhan Bangsa-Bangsa Bersatu